Държавен вестник, бр. 34, 2012 г., стр. 19

БРОЙ  34	
Д Ъ Р Ж А В Е Н  В Е С Т Н И К 	
СТР.  19  
да е процедура по възлагане на обществена 
поръчка или при изпълнението на който и да 
е договор във връзка с елементите на проекта, 
описани в техническото описание; или
(b) което и да е деяние, което неправомерно 
влияе или цели неправомерно да въздейства 
на процеса на възлагането на обществените 
поръчки или на изпълнението на проекта 
във вреда на заемополучателя, включително 
сключване на тайно споразумение между 
участниците в търговете.
Заемополучателят се задължава да инфор­
мира банката, ако узнае какъвто и да е факт 
или информация, подсказваща за извършва­
нето на което и да е такова деяние.
Член 7
Обезпечение
7.01. Обезпечение
В случай че заемополучателят предостави 
на трета страна каквото и да е обезпечение 
за изпълнението на което и да е от своите 
задължения по външния дълг или каквото и 
да е предпочитание или предимство във връзка 
с това, заемополучателят информира за това 
банката и ако от банката бъде поискано, є 
предоставя равностойно обезпечение за изпъл­
нението на своите задължения, произтичащи 
от настоящото, или предоставя на банката 
равностойно предпочитание или предимство.
Заемополучателят декларира, че понас­
тоящем не съществуват такова обезпечение, 
предпочитание или предимство.
Разпоредбите на този параграф не се 
прилагат за обезпечението, предоставено в 
съответствие с отказа от право, поискан от 
заемополучателя на 22 юли 1994 г. и съгла­
суван от банката на 27 юли 1994 г.
Член 8
Информация
8.01. Информация, отнасяща се до проекта
Заемополучателят:
(a) осигурява документацията му да показва 
всички операции, свързани с финансирането 
и изпълнението на проекта;
(b) предоставя на банката на английски 
език или с превод на английски език и одо­
брен от МКУ и ЗИУП:
(i) последователно на базата на полугодие 
до завършването на проекта-доклад за изпъл­
нението на проекта;
(ii) шест месеца след завършването на про­
екта – доклад за завършването на проекта, и
(iii) от време на време какъвто и да е подобен 
допълнителен документ или информацията, 
засягаща финансирането, изпълнението и 
експлоатацията на проекта, какъвто банката 
основателно може да изиска;
(c) представя за одобрение от банката без 
забавяне което и да е съществено изменение 
на генералните планове, графика, финансовите 
планове или програмата на разходите по про­
екта, свързани със сведенията, предоставени на 
банката преди подписването на този договор;
(d) информира банката своевременно за 
която и да е ситуация, която изисква съгласи­
ето на банката по параграфи 6.03 или 6.08; и
(e) принципно информира банката за всеки 
факт или събитие, които са му известни, които 
могат съществено да накърнят или да засегнат 
условията на изпълнение или експлоатацията 
на проекта.
8.02. Информация, отнасяща се до заемо­
получателя
Заемополучателят информира банката:
(a) незабавно за всяко решение, взето от 
него по каквато и да е причина или за кой­
то и да е факт, който го задължава, или за 
каквото и да е искане, отправено към него 
за предварително погасяване на който и да e 
заем, който първоначално е бил предоставен 
за срок, надвишаващ пет години;
(b) незабавно за всяко намерение от него­
ва страна да учреди каквато и да е гаранция 
върху който и да е от своите активи в полза 
на трета страна;
(c) за което и да е споразумение, следващо 
споразумението, и по-специално, но не само, 
тези, споменати в чл. 14 и 16 от настоящото; и
(d) изобщо, за който и да е факт или събитие, 
които могат да попречат на изпълнението на 
което и да е задължение на заемополучателя, 
произтичащо от този договор, или значително 
да въздействат на условията на изпълнение 
или експлоатация на проекта.
8.03. Проверка и информация
Освен това заемополучателят:
(a) предприема такива действия, каквито 
банката основателно ще поиска за удостове­
ряването и/или преустановяването на което и 
да е подозирано или очаквано деяние, което 
има характера, описан в параграф 6.16;
(b) информира банката за мерките за тър­
сене на обезщетение от лицата, отговорни за 
каквато и да е загуба в резултат на което и 
да е такова деяние; и
(c) улеснява всяка проверка, която банка­
та може да направи, засягаща което и да е 
такова деяние.
Член 9
Такси и разноски
9.01. Такси, данъци и мита
Заемополучателят заплаща всички такси, 
данъци и мита и други облагания от какъвто 
и да е характер, включително гербов налог 
и регистрационни такси, произтичащи от 
регламентирането или изпълнението на този 
договор или на който и да е свързан с него 
документ.